stanford-oval/wikipedia huggingface dataset:
ภัทรีดา ประสานทอง
บทวิจารณ์ผลงาน

งานของภัทรีดาเป็นเรื่องของการจัดวางคู่สีที่มีเอกลักษณ์ การใช้รูปแบบและผิวสัมผัสบนลายกระดาษ คงไม่แปลกหากจะมีใครบอกว่าโลกของเธอสีจัดจ้าน ดูเยาว์วัย และละมุนละไมแบบเด็กๆ จากบุคลิกของเธอ สไตล์งานที่ต้องการภาพวาดของภัทรีดาจึงเป็นเรื่องใสๆ เด็กๆ โทนที่อ่อน ไม่มีร่องรอยความรุนแรงใดๆ นอกจากภาพประกอบในหนังสือที่ผลงานของเธอปรากฏอยู่มากมายหลายเล่ม เธอก็มีงานศิลปะผ่านสื่อต่างๆ เช่น บัตรเติมเงิน มิวสิกวิดีโอ (อะนิเมะชั่น) ฉากรายการ และอื่นๆ อีกมาก จนกระทั่งไปถึงการออกแบบผลิตภัณฑ์สินค้า อันเป็นพื้นที่ที่วางจากการต่อยอดความสามารถของเธอในวงกว้าง เป็นการใช้พื้นที่แสดงงานศิลปะในรูปแบบใหม่ของศิลปินรุ่นเธอ
แหล่งข้อมูลอื่น

เว็บไซต์ของ แป้ง-ภัทรีดา เก็บถาวร 2007-10-14 ที่ เวย์แบ็กแมชชีน
บทสัมภาษณ์จากนิตยสาร Positioning
มหาวิทยาลัยอีสต์แองเกลีย

| --- | --- |

ประเภท: สถาบันอุดมศึกษาของรัฐ
สถาปนา: ค.ศ.1963
มหาวิทยาลัยอีสต์แองเกลีย (University of East Anglia)  ตั้งอยู่ที่เมือง นอริช สหราชอาณาจักร เริ่มก่อตั้งในปี ค.ศ.1963 ปัจจุบันเป็นสถาบันอุดมศึกษาชั้นนำที่เน้นทางด้านการวิจัยโดยในปี 2013 มหาวิทยาลัยได้รับการจัดอันดับเป็นมหาวิทยาลัยที่มีคุณภาพงานวิจัยอันดับที่ 90 ของโลกในปี 2013 มหาวิทยาลัยอีสต์แองเกลียมีชื่อเสียงอย่างมากจากงานวิจัยที่มีผลกระทบกับสภาวะโลกร้อน มหาวิทยาลัยเป็นหนึ่งในผู้ร่วมก่อตั้งกลุ่ม 1994 Group ซึ่งเป็นกลุ่มมหาวิทยาลัยวิจัยที่ใหญ่เป็นอันดับสองของประเทศ ในปัจจุบันมีนักศึกษากว่า 17000 คน ซึ่งเป็นนักศึกษาระดับปริญญาตรีประมาณ 12000 คน และระดับสูงกว่าปริญญาโทกว่า 4000 คน โดยมีนักศึกษาชาวต่างชาติกว่า 2500 คนจากกว่า 100 ประเทศ
วิทยาเขต

วิทยาเขตหลักของมหาวิทยาลัยอีสต์แองเกลียตั้งอยู่ที่เมืองนอริชซึ่งจัดว่าเป็นหนึ่งในเมืองที่ปลอดภัยที่สุดในสหราชอาณาจักร โดยภายในวิทยาเขตมีพื้นที่กว่า 362 เอเคอร์ (1.46 km²) และในปี 2010 ได้เปิดวิทยาเขตใหม่ใจกลางลอนดอน ติดกับสถานี Liverpool Street station
หน่วยงานของสถาบัน

มหาวิทยาลัยมีการจัดการเรียนการสอนกว่า 300 สาขาใน 4 คณะ 23 วิทยาลัย
Faculty of Arts and Humanities
American Studies
Film and Television Studies
History
Language and Communication Studies
Literature, Drama and Creative Writing
Music
Philosophy
Political, Social and International Studies
School of World Art Studies and Museology
Faculty of Medicine and Health Sciences
Norwich Medical School
Allied Health Professions
School of Nursing Sciences
Faculty of Science
Biological Sciences
Chemistry
Computing Sciences
Environmental Sciences
Mathematics
Pharmacy
Faculty of Social Sciences
Economics
Education and Lifelong Learning
International Development
Norwich Law School
Norwich Business School
Social Work and Psychology
การรับสมัคร

มหาวิทยาลัยอีสต์แองเกลีย นับเป็นหนึ่งในมหาวิทยาลัยที่มีการคัดเลือกนักศึกษาเข้าเรียนสูงโดยสถิติอยู่ที่เฉลี่ย 7.1 คนต่อการตอบรับเข้าเรียน (14.08%) โดยมหาวิทยาลัยจะรับพิจรณาผู้สมัครที่มีผลการเรียนในระดับ second class honours หรือเทียบเท่าขึ้นไป สำหรับผู้ที่จบการศึกษาจากประเทศไทยที่ประสงค์จะเข้ารับการศึกษาในระดับปริญญาตรีทางมหาวิทยาลัยจะรับพิจรณาเฉพาะผู้ที่มีผลการเรียนตั้งแต่ 2.5 ขึ้นไปและผ่านการสอบวัดระดับ A-Levels ส่วนการเข้าศึกษาในระดับที่สูงกว่าปริญญาตรีจะพิจารณาเฉพาะผู้ที่มีผลการเรียนในระดับปริญาตรีที่ไม่ต่ำกว่า 3.0 และมีผลคะแนนภาษาอังกฤษตรงตามที่ระบุไว้ในแต่ละสาขาวิชา
ชื่อเสียง / การจัดอันดับ

ผลงานตีพิมพ์ของ Research Assessment Exercise (RAE) ในวันที่ 8 ธันวาคม 2008 ระบุว่าผลงานวิจัยของมหาวิทยาลัยอีสต์แองเกลียกว่า 50% เป็นผลงานชั้นนำของโลกและ 87% เป็นงานวิจัยในระดับนานาชาติ และในปี 2013 ทางมหาวิทยาลัยได้รับการจัดอันดับจาก Times Higher Education Supplement  ให้เป็นมหาวิทยาลัยที่ได้รับความพึงพอใจและเหมาะแก่การเรียนมากที่สุดอันดับที่ 1 ในสหราชอาณาจักรตามด้วย University of Oxford , University of Cambridge , University of Sheffield
The Times จัดอันดับให้เป็นมหาวิทยาลัยที่ดีที่สุดอันดับที่ 13 ของสหราชอาณาจักรในปี 2018
The Guardian จัดอันดับให้เป็นมหาวิทยาลัยที่ดีที่สุดอันดับที่ 18 ของสหราชอาณาจักรในปี 2018
The Sunday จัดอันดับให้เป็นมหาวิทยาลัยที่ดีที่สุดอันดับที่ 13 ของสหราชอาณาจักรในปี 2018
The Complete University Guide จัดอันดับให้เป็นมหาวิทยาลัยที่ดีที่สุดอันดับที่ 12 ของสหราชอาณาจักรในปี 2018
Times Higher Education Supplement จัดอันดับให้เป็นหนึ่งเปอร์เซ็นต์ของมหาวิทยาลัยที่ดีที่สุดในโลก โดยในปี 2012 ได้ถูกจัดอันดับให้เป็นมหาวิทยาลัยที่ดีที่สุดอันดับที่ 145 ของโลก และยังถูกจัดให้เป็นมหาวิทยาลัยที่ดีที่สุดในโลกอันดับที่ 10 ที่มีอายุน้อยกว่า 50  ปี
บุคคลที่มีชื่อเสียง

สมเด็จพระราชาธิบดีตูโปอูที่ 6 แห่งตองงา
Baroness Amos - Leader of the House of Lords
เจ้าหญิงอันนาแห่งบาวาเรีย
Douglas Carswell - สมาชิกสภาแห่งสหราชอาณาจักร
Caroline Flint - British Member of Parliament
Sir Robert Fulton - อดีตนายกรัฐมนตรียิบรอลตาร์
Dame Sarah Gilbert - Vaccinologist
Sir Carlyle Glean - อดีตนายกรัฐมนตรีประเทศเกรเนดา
ไมเคิล ฮอว์ทัน - รางวัลโนเบลสาขาสรีรวิทยาหรือการแพทย์
Sir Kazuo Ishiguro - รางวัลนักเขียนยอดเยี่ยมของโลก
Ousman Jammeh - อดีตรัฐมนตรีว่าการกระทรวงการต่างประเทศแกมเบีย
Donald Kaberuka - Rwandan Finance Minister and President of the African Development
Murat Karayalçın - Turkish Deputy Prime Minister and Foreign Minister
Tito Mboweni - Governor of the South African Reserve Bank
เอียน แม็คคิววัน - Writer
อามีร์ มูฮัมมัด - Film director
Sir Paul Nurse - รางวัลโนเบลสาขาสรีรวิทยาหรือการแพทย์
Teima Onorio - Vice President of Kiribati
John Rhys-Davies - Actor
W. G. Sebald - Writer
Baroness Scott - Member of the House of Lords
Össur Skarphéðinsson - Icelandic Foreign Minister
Matt Smith - Actor
Lord Strathclyde - Leader of the House of Lords
สุชาติ ธาดาธำรงเวช  อดีตรัฐมนตรีว่าการกระทรวงศึกษาธิการ / รัฐมนตรีว่าการกระทรวงการคลัง
แหล่งข้อมูลอื่น

https://www.uea.ac.uk/
http://london.uea.ac.uk/ เก็บถาวร 2012-12-27 ที่ เวย์แบ็กแมชชีน
http://www.ueastudent.com เก็บถาวร 2012-12-18 ที่ เวย์แบ็กแมชชีน
http://www.intohigher.com/uk/en-gb/our-centres/into-university-of-east-anglia.aspx เก็บถาวร 2013-01-14 ที่ เวย์แบ็กแมชชีน
http://thaiuea.pantown.com
Norwich Law School
Sainsbury Centre for Visual Arts
Constable Terrace
สมเด็จพระราชาธิบดีตูโปอูที่ 6 แห่งตองงา
ไมเคิล ฮอว์ทัน
Sir Paul Nurse
มงคล สระฏัน

นายมงคล สระฏัน ตุลาการศาลรัฐธรรมนูญ เกิดเมื่อวันที่ 23 เมษายน พ.ศ. 2482 ที่ตำบลลาดทิพรส อำเภอตาคลี จังหวัดนครสวรรค์ เป็นตุลาการศาลรัฐธรรมนูญแต่งตั้งจากผู้พิพากษาศาลฎีกา
การศึกษา

นิติศาสตรบัณฑิต มหาวิทยาลัยธรรมศาสตร์
เนติบัณฑิตไทย
การทำงาน

ผู้พิพากษาศาลฎีกา (2534-2536)
ผู้พิพากษาหัวหน้าคณะในศาลฎีกา (2536-2540)
ตุลาการศาลรัฐธรรมนูญ (11 เมษายน พ.ศ. 2541)
เครื่องราชอิสริยาภรณ์

พ.ศ. 2536 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2532 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2516 –  เหรียญพิทักษ์เสรีชน ชั้นที่ 2 ประเภทที่ 2 (ส.ช.)
พ.ศ. 2531 –  เหรียญจักรพรรดิมาลา (ร.จ.พ.)
มหาศีล
บรรณานุกรม

พระไตรปิฎกฉบับมหามกุฏราชวิทยาลัย. พระสุตตันตปิฎก ทีฆนิกาย สีลขันธวรรค เล่ม 1 ภาค 1
พระพุทธโฆสะ. สุมังคลวิลาสินี ใน พระไตรปิฎกฉบับมหามกุฏราชวิทยาลัย. พระสุตตันตปิฎก ทีฆนิกาย สีลขันธวรรค เล่ม 1 ภาค 1
สุชีพ ปุญญานุภาพ. (2550). พระไตรปิฎกฉบับประชาชน. กรุงเทพฯ . กรมการศาสนา กระทรวงวัฒนธรรม.
รอยัลรัมเบิล (2024)

รอยัลรัมเบิล 2024 เป็นรายการมวยปล้ำอาชีพของดับเบิลยูดับเบิลยูอี เป็นรอยัลรัมเบิลครั้งที่ 37 จัดขึ้นในวันที่ 27 มกราคม 2024 (ตามเวลาสหรัฐอเมริกา) ที่สนาม Tropicana Field ในเซนต์ปีเตอร์สเบิร์ก รัฐฟลอริดา รายการนี้ออกอากาศผ่านการจ่ายเมื่อรับชมและการถ่ายทอดสดผ่านสัญญาณต่อเนื่อง นี่เป็นรอยัลรัมเบิลครั้งที่ 3 ที่จัดขึ้นในพื้นที่แทมปาเบย์ (ต่อจากปี 1995 และ 2021) และเป็นครั้งที่ 2 ที่จัดขึ้นที่ Tropicana Field เนื่องจากในปี 2021 จัดขึ้นโดยไม่มีผู้ชมภายใต้ดับเบิลยูดับเบิลยูอีธันเดอร์โดมเนื่องจากการระบาดทั่วของโควิด-19 ในปีนั้น นี่เป็นรอยัลรัมเบิลครั้งแรกที่ Tropicana Field ที่มีแฟน ๆ เข้าชม
ตามธรรมเนียมแล้วผู้ชนะจะได้รับสิทธิ์ชิงแชมป์โลกที่ศึกเรสเซิลเมเนียในปีนั้น สำหรับปี 2024 ผู้ชนะของฝ่ายชายและหญิงจะสามารถเลือกชิงแชมป์ในเรสเซิลเมเนีย ครั้งที่ 40ได้ ผู้ชนะฝ่ายชายสามารถเลือกที่จะชิงแชมป์เวิลด์เฮวีเวตแชมเปียนชิป ของรอว์หรือ Undisputed WWE Universal Championship ของสแม็คดาวน์ ในขณะที่ผู้ชนะฝ่ายหญิงก็สามารถเลือกชิงแชมป์ Women's World Championship ของรอว์หรือ WWE Women's Championship ของสแม็คดาวน์ ในรอยัลรัมเบิลของฝ่ายหญิง เบย์ลีย์ ผู้เข้าแข่งขันคนที่ 3 ชนะโดยกำจัด ลิฟ มอร์แกน ผู้เข้าแข่งขันคนที่ 30 เบย์ลีย์ทำลายสถิติการแข่งขันรอยัลรัมเบิลหญิงที่ยาวนานที่สุด ซึ่งกินเวลานานกว่าหนึ่งชั่วโมง ในรอยัลรัมเบิลฝ่ายชายซึ่งแข่งขันกันเป็นคู่เอก โคดี โรดส์ ผู้เข้าแข่งขันคนที่ 15 ซึ่งเป็นผู้ชนะในปีที่แล้วชนะโดยกำจัด ซีเอ็มพังก์ ผู้เข้าแข่งขันคนที่ 27 สิ่งนี้ทำให้โรดส์เป็นนักมวยปล้ำคนแรกนับตั้งแต่ สโตน โคลด์ สตีฟ ออสติน ในปี 1998 ที่ชนะการแข่งขันรอยัลรัมเบิลติดต่อกันและเป็นอันดับที่ 4 ต่อจากออสติน (1997 และ 1998), ชอว์น ไมเคิลส์ (1995 และ 1996) และฮัลค์ โฮแกน (1990 และ 1991)
นอกเหนือจากการแข่งขัน Royal Rumble 2 นัดแล้ว ยังมีการแข่งขันอีก 2 นัดซึ่งเป็นการแข่งขันชิงแชมป์ของฝั่งสแม็คดาวน์ ในนัดแรก โรแมน เรนส์รักษาแชมป์ Undisputed WWE Universal Championship ในการแข่งขันแบบ Fatal-4-Way กับแรนดี ออร์ตัน, แอลเอ ไนท์ และเอเจ สไตส์ ในขณะที่ โลแกน พอลเอาชนะเควิน โอเวนส์ ด้วยการตัดสิทธิ์ และรักษาแชมป์ WWE United States Championship ไว้ได้
งานนี้ถือเป็นการเปิดตัวในดับเบิลยูดับเบิลยูอีของเจด คาร์กิลล์ ซึ่งเซ็นสัญญากับบริษัทในเดือนกันยายน 2023 หลังย้ายมาจากออลอีลิตเรสต์ลิง หรือเออีดับเบิลยู จอร์ดีนน์ เกรซ แชมป์ TNA Knockouts World Championship จากอิมแพ็ก เรสต์ลิง หรือทีเอ็นเอ ปรากฏตัวอย่างเซอร์ไพรส์ในการแข่งขันรัมเบิลหญิง รอยัลรัมเบิลครั้งนี้ยังเป็นการกลับมาของเนโอมี, ลิฟ มอร์แกน, อันดราเด, โอมอส และแซมี เซย์น ในการแข่งขันรัมเบิลชายและหญิง ในขณะที่การแข่งขันฝั่งชายยังโดดเด่นจากการปรากฏตัวครั้งแรกของซีเอ็มพังก์ ในรายการถ่ายทอดสดทางโทรทัศน์ของดับเบิลยูดับเบิลยูอีนับตั้งแต่รอยัลรัมเบิล (2014)
ผล

| คู่ที่ | ผล | กติกา | เวลา |
| --- | --- | --- | --- |
| 1 | เบย์ลีย์ชนะโดยกำจัดลิฟ มอร์แกนเป็นคนสุดท้าย | การปล้ำรอยัลรัมเบิลหญิง 30 คนเพื่อชิงแชมป์หญิงในเรสเซิลเมเนีย ครั้งที่ 40 | 1:05:00 |
| 2 | โรแมน เรนส์ (c) (พร้อมกับพอล เฮย์แมน) ชนะ เอเจ สไตส์, แอลเอ ไนท์ และแรนดี ออร์ตัน โดยการจับกด | Fatal Four-Way เพื่อชิงแชมป์ Undisputed WWE Universal Championship | 19:30 |
| 3 | โลแกน พอล (c) ชนะ เควิน โอเวนส์ โดยการชนะฟาวล์ | ปล้ำเดี่ยวเพื่อชิงแชมป์ดับเบิลยูดับเบิลยูอี ยูไนเต็ดสเตทส์แชมเปียนชิป | 14:00 |
| 4 | โคดี โรดส์ชนะโดยกำจัดซีเอ็มพังก์เป็นคนสุดท้าย | การปล้ำรอยัลรัมเบิลชาย 30 คนเพื่อชิงแชมป์โลกในเรสเซิลเมเนีย ครั้งที่ 40 | 1:08:25 |
ระบบบริหารความสัมพันธ์ลูกค้า

(Customer Relationship Management : CRM) หมายถึง กลยุทธ์หรือซอฟต์แวร์ ที่สร้างขึ้นมาเพื่อติดตามงานขาย ตรวจสอบงานบริการลูกค้า ให้เกิดการจงรักภักดีต่อองค์กร
บางครั้งก็เรียกอย่างย่อว่า  CRM
CRM ย่อมาจาก Customer Relationship Management หรือเรียกว่า
การบริหารลูกค้าสัมพันธ์ ซึ่งก็คือการสร้างความสัมพันธ์กับลูกค้า โดยการใช้เทคโนโลยีและการ
ใช้บุคลากรอย่างมีหลักการ CRM ได้ถูกนำมาใช้มากยิ่งขึ้นเรื่อย ๆ เนื่องมาจากจำนวนคู่แข่งของ
ธุรกิจแต่ละประเภทเพิ่มขึ้นสูงมาก  การแข่งขันรุนแรงขึ้นในขณะที่จำนวนลูกค้ายังคงเท่าเดิม 
ธุรกิจจึงต้องพยายามสรรหาวิธีที่จะสร้างความพอใจให้แก่ลูกค้าอันจะนำไปสู่ความจงรักภักดีในที่สุด
เป้าหมายของ CRM นั้นไม่ได้เน้นเพียงแค่การขายและการบริการลูกค้าเท่านั้น แต่ยังรวมถึงการเก็บข้อมูลพฤติกรรมในการใช้จ่ายและความต้องการของลูกค้า จากนั้นจะนำข้อมูลเหล่านั้นมาวิเคราะห์และใช้ให้เกิดประโยชน์ในการพัฒนาผลิตภัณฑ์หรือบริการ รวมไปถึงนโยบายในด้านการจัดการ ซึ่งเป้าหมายสุดท้ายของการพัฒนา CRM ก็คือ การเปลี่ยนจากผู้บริโภคไปสู่การเป็นลูกค้าตลอดไป
การนำ CRM มาใช้ในเรื่องบริหารงานขายมักเรียกว่าระบบ Sales CRM  จะช่วยเก็บข้อมูลลูกค้าทั้งหมดในระบบ  ที่เริ่มตั้งแต่การสร้างรายชื่อลูกค้ากลุ่มเป้าหมาย การติดตามความคืบหน้าของการขาย การจัดการคำสั่งซื้อของลูกค้า และ การตอบสนองคำสั่งซื้อ แล้วนำข้อมูลรายการขายทั้งหมด มาทำวิเคราะห์ โดยเทียบกับเป้าหมายที่วางไว้ และเปรียบเทียบกับยอดขายในแต่ละช่วงเวลา เพื่อนำมาวิเคราะห์วางแผนต่อ เพื่อให้ปิดการขายได้มากขึ้นอย่างเป็นระบบ ลดระยะเวลาในการปิดการขาย และคาดการณ์ยอดขายได้แม่นยำ
โดยหากระบบที่ความสามารถสูงขึ้นอีกขึ้นก็จะเรียกว่า Sales Intelligence Platform ซึ่งก็จะเพิ่มความสามารถในการเชื่อมต่อกับช่องทางการสื่อสารระหว่างทีมขายกับลูกค้าที่เราใช้เช่น อีเมล, โทรศัพท์, แชท, ระบบนัดหมาย และยังเชื่อมกับระบบ Enterprise Resource Management (ERP) เพื่อดึงข้อมูลการซื้อขายในอดีต, ข้อมูลสินค้า, ราคาและส่วนลด เพื่อนำมาวิเคราะห์ด้วย Machine Learning Technology ซึ่งค้นหา Insight ที่จะช่วยให้ธุรกิจสามารถปิดการขายได้มากขึ้น เร็วขึ้นและง่ายขึ้น
เทคโนโลยีที่เกี่ยวข้อง

CRM ให้ความสำคัญต่อลูกค้า โดยจะรวมถึงความสม่ำเสมอ ความต่อเนื่อง ความสะดวกในทุกช่องทางการติดต่อ ต้องมีการพิจารณาทุกขั้นตอนการทำงานที่เกี่ยวข้องกับลูกค้าทั้งในส่วน Front-Office และ Back-Office ในขณะที่จำนวนลูกค้ามีมากขึ้น ข้อมูลลูกค้าเพิ่มขึ้นเรื่อย ๆ และขั้นตอนการทำงานสลับซับซ้อนขึ้น ธุรกิจจำเป็นต้องจัดหาเทคโนโลยีด้าน IT ที่เหมาะสมมาสนับสนุน ดังนี้


1. Hardware ประกอบด้วย
- แบบ Client/Sever หรือ Host-Based
- Network and Remote Access
- The Size of the Application


2. Software ประกอบด้วย
- Client/sever หรือ Host-Based Software
- Information Management การใช้ระบบจัดการฐานข้อมูลของโปรแกรม
- Integration ความสามารถในการเชื่อมโยงกับโปรแกรมหรือระบบอื่นขององค์กร และความยากง่ายในการทำงาน
- Configurability การปรับเปลี่ยนองค์ประกอบของระบบสามารถทำได้หรือไม่ระดับใด และใครเป็นผู้ทำ
ปัจจุบันการดำเนินธุรกิจอยู่ในรูแบบ E-Business CRM จึงมีการพัฒนาเป็น eCRM ซึ่งต้องรวมถึง Internet และ Intranet ในการปฏิบัติงานที่เป็นมาตรฐานไว้ด้วยกัน Software CRM จะสนับสนุนการทำงาน 2 ส่วน ได้แก่ ส่วนปฏิบัติงาน (Operational) และการวิเคราะห์ (Analytical) ทั้ง 2 ส่วนจะทำงานประสานกัน โดยอาศัยข้อมูลจากมาร์ทข้อมูล (Data Mart) คลังข้อมูล (Data Warehouse) และเหมืองข้อมูล (Data Mining)
ปัจจุบันผู้ให้บริการระบบ CRM มักจะให้บริการในโมเดลที่เรียนกว่า Software as a Service (SaaS) ซึ่งใช้โครงสร้างพื้นฐานตลอดจนแอพพลิเคชั่นอยู่บนระบบคลาวด์ (Cloud) ซึ่งทำให้ลูกค้าสามารถเริ่มใช้งานได้ทันทีโดยไม่ต้องติดตั้งโปรแกรมใดๆ ลงบนเครื่องคอมพิวเตอร์ โดยสามารถใช้งานผ่าน Web Browser ได้ทันที โดยมีการคิดค่าบริการแบบรายเดือน ซึ่งเหมือนกับการจ่ายค่าน้ำค่าไฟ ที่คิดค่าบริการตามการใช้งานจริงในแต่ละเดือน ทำให้ลูกค้าตัดสินใจง่าย เพราะไม่ต้องลงทุนเงินก้อน ไม่มีข้อผูกมัด สามารถยกเลิกการใช้งานได้ตลอดเวลา ซึ่งรูปแบบการค่าค่าบริการเช่นนี้เรียกว่า Utility Model
ตัวอย่าง

ในประเทศไทย ปัจจุบันมีอุตสาหกรรมต่างๆ หลากหลายองค์กร ได้ให้ความสำคัญกับการทำ CRM Platform เพิ่มมากขึ้น ทั้งด้านสถาบันการเงินและธนาคาร บริษัทประกัน ผู้ให้บริการสื่อสารโทรคมนาคม สินค้าอุปโภคบริโภค และน้ำมันเชื้อเพลิง และยังมีโอกาสขยายตัวออกไปอีกมาก
ดูเพิ่ม

ลูกค้า
คลังข้อมูล
การทำเหมืองข้อมูล
การบริหารทรัพยากรขององค์กร
ระบบการจัดการเว็บ
มงคล อมาตยกุล

| มงคล อมาตยกุล |
| --- | --- |
เกิด: 9 กุมภาพันธ์ พ.ศ. 2461 มงคล อมาตยกุล
เสียชีวิต: 20 กันยายน พ.ศ. 2532 (อายุ 71 ปี)
อาชีพ: นักดนตรี นักแต่งเพลง นักแต่งบทละคร
ปีที่แสดง: พ.ศ. 2484 - พ.ศ. 2516
มงคล อมาตยกุล (9 กุมภาพันธ์ พ.ศ. 2461 - 20 กันยายน พ.ศ. 2532) นักดนตรี นักแต่งเพลง ผู้ก่อตั้งวงดนตรีจุฬารัตน์
ประวัติ

มงคล อมาตยกุล เกิดที่อำเภอพระนคร เป็นบุตรของอำมาตย์เอก พระยาวินิจวิทยาการ (กร อมาตยกุล) กับหม่อมหลวงผาด เสนีวงศ์ มีศักดิ์เป็นหลานปู่ของพระปรีชากลการ (สำอาง อมาตยกุล) และเหลนของพระยากระสาปนกิจโกศล (โหมด อมาตยกุล) จบการศึกษาจากโรงเรียนวัดชนะสงคราม โรงเรียนหอวัง โรงเรียนปทุมคงคา และโรงเรียนสวนกุหลาบวิทยาลัย (ส.ก.7502, พ.ศ. 2479 รุ่นเดียวกับพลเอกเปรม ติณสูลานนท์) จากนั้นเข้าศึกษาต่อที่คณะสัตวแพทยศาสตร์ จุฬาลงกรณ์มหาวิทยาลัย
เข้าสู่วงการ

หลังจากเรียนที่คณะสัตวแพทยศาสตร์ จุฬาลงกรณ์มหาวิทยาลัยจนถึงชั้นปีที่ 4 จึงหยุดเรียน เพราะมหาวิทยาลัยหยุดการเรียนการสอนเนื่องจากเกิดสงครามโลกครั้งที่ 2  ได้หันไปเล่นดนตรีสากล ตั้งคณะละครวิทยุ และแต่งบทละคร เล่นออกอากาศทางสถานีวิทยุ และได้เป็นนักแต่งเพลง เรียบเรียงเสียงประสาน และเป็นหัวหน้าวงดนตรีของเทศบาลนครกรุงเทพ
ในปี พ.ศ. 2489 ได้ร่วมวงดนตรีดุริยะโยธิน ก่อนจะลาออกมาตั้งวงดนตรีมงคล อมาตยกุล เป็นของตนเอง รับแสดงตามโรงภาพยนตร์ หรืองานลีลาศ ร่วมกับ ป. ชื่นประโยชน์ เนียน วิชิตนันท์ ร้อยแก้ว รักไทย ไพบูลย์ บุตรขัน มีนักร้องเช่น วงจันทร์ ไพโรจน์ นริศ อารีย์ ลัดดา ศรีวรนันท์ ปรีชา บุณยเกียรติ
ในปี พ.ศ. 2492 ครูมงคล ได้เป็นหัวหน้าห้องบันทึกแผ่นเสียงของห้างดี. คูเปอร์ จอห์นสัน และได้ช่วยสนับสนุนการบันทึกเสียงของครูเพลงหลายท่าน เช่น ครูไพบูลย์ บุตรขัน ปี พ.ศ. 2500 ครูมงคล อมาตยกุล ได้ก่อตั้งวงดนตรีจุฬารัตน์ ซึ่งสร้างลูกศิษย์ลูกหาให้กับวงการเพลงลูกทุ่ง เป็นจำนวนมาก เช่น ชาย เมืองสิงห์ ทูล ทองใจ พร ภิรมย์ พนม นพพร ศรีไพร ใจพระ ชัย อนุชิต​ ปอง ปรีดา วงจันทร์ ไพโรจน์ สังข์ทอง สีใส หยาด นภาลัย บุปผา สายชล สุชาติ เทียนทอง นพดล ดวงพร ประจวบ จำปาทอง โฆษิต นพคุณ แมน เนรมิตร
เพลงที่มีชื่อเสียงที่สุดของครูมงคล คือเพลง "เย้ยฟ้าท้าดิน" ประพันธ์คำร้องโดย ชาลี อินทรวิจิตร และสัมพันธ์ อุมากูล ขับร้องโดยสุรสิทธิ์ สัตยวงศ์ ประกอบละครเรื่อง เทพบุตรฮ่อ ของ ส. อาสนจินดา ในปี พ.ศ. 2497
ถึงแก่กรรม

ช่วงบั้นปลายชีวิต ครูมงคลมีปัญหาด้านสุขภาพ จึงยุบวงดนตรีจุฬารัตน์ในปี พ.ศ. 2516 ถึงแก่กรรมเมื่อวันที่ 20 กันยายน พ.ศ. 2532 สิริอายุ 71 ปี
ประเทศไทยใน พ.ศ. 2421

เหตุการณ์ที่เกิดขึ้นใน พ.ศ. 2421 (ค.ศ. 1878) ในประเทศไทย เป็นปีที่ 97 แห่งกรุงรัตนโกสินทร์ และเป็นปีที่ 11 ในรัชสมัยของพระบาทสมเด็จพระจุลจอมเกล้าเจ้าอยู่หัว และนับเป็นปี จ.ศ. 1239 (1 มกราคม - 2 เมษายน) และ 1240 (3 เมษายน - 31 ธันวาคม) ในแบบปัจจุบัน
ผู้นำ

พระมหากษัตริย์: พระบาทสมเด็จพระจุลจอมเกล้าเจ้าอยู่หัว
กรมพระราชวังบวรสถานมงคล: กรมพระราชวังบวรสถานมงคล
สมุหนายก :
เจ้าพระยาภูธราภัย (จนถึง 15 พฤษภาคม)
สมเด็จพระเจ้าบรมวงศ์เธอ เจ้าฟ้ากรมพระบำราบปรปักษ์ (ตั้งแต่ ?)
สมุหพระกลาโหม: เจ้าพระยาสุรวงษ์ไวยวัฒน์
เหตุการณ์

19 เมษายน - เริ่มปักเสาโทรเลขต้นแรก ในจำนวน 721 ต้น ระยะทาง 45 กม. เป็นการสร้างสายโทรเลขจากกรุงเทพ ฯ ถึงสมุทรปราการเป็นสายแรก
ผู้เกิด > มกราคม

21 มกราคม – พระบริสุทธศีลาจาร (วัน มนโส) เจ้าคณะอำเภอห้วยยอด (มรณภาพ พ.ศ. 2503)
ผู้เกิด > กุมภาพันธ์

6 กุมภาพันธ์ – พระยาเทพหัสดิน (ผาด เทพหัสดิน ณ อยุธยา) รัฐมนตรีว่าการกระทรวงคมนาคมคนที่ 16 (อนิจกรรม พ.ศ. 2494)
ผู้เกิด > มีนาคม

31 มีนาคม – พระเจ้าบรมวงศ์เธอ พระองค์เจ้าเจริญศรีชนมายุ พระบรมวงศ์ (สิ้นพระชนม์ พ.ศ. 2459)
ผู้เกิด > มิถุนายน

7 มิถุนายน – พระยาสาครคณาภิรักษ์ (หลำ หุตะสิงห์) อดีตผู้ว่าราชการเมืองสมุทรสาคร (อนิจกรรม พ.ศ. 2476)
11 มิถุนายน – พระอธิการศรีวิชัย (อินท์เฟือน สีวิเชยฺย) (ครูบาศรีวิชัย) เจ้าอาวาสวัดบ้านปาง (มรณภาพ พ.ศ. 2482)
27 มิถุนายน – สมเด็จพระบรมโอรสาธิราช เจ้าฟ้ามหาวชิรุณหิศ สยามมกุฎราชกุมาร สยามมกุฎราชกุมารพระองค์ที่ 1 (สวรรคต พ.ศ. 2438)
ผู้เกิด > สิงหาคม

12 สิงหาคม – สมเด็จพระเจ้าบรมวงศ์เธอ เจ้าฟ้ากรรณาภรณ์เพ็ชรรัตน์ โสภางคทัศนิยลักษณ์ อรรควรราชกุมารี พระบรมวงศ์ (สิ้นพระชนม์ พ.ศ. 2423)
ผู้เกิด > กันยายน

6 กันยายน – พระเจ้าวรวงศ์เธอ กรมหมื่นอนุพงษ์จักรพรรดิ์ อดีตปลัดมณฑลกรุงเก่า (สิ้นพระชนม์ พ.ศ. 2475)
ผู้เกิด > ธันวาคม

19 ธันวาคม – สมเด็จพระเจ้าบรมวงศ์เธอ เจ้าฟ้าพาหุรัตมณีมัย กรมพระเทพนารีรัตน์ พระบรมวงศ์ (สิ้นพระชนม์ พ.ศ. 2430)
ผู้เกิด > ไม่ทราบวัน

พระยาดำรงแพทยาคุณ (ฮวด วีระไวทยะ) นายแพทย์ใหญ่ทหารบกคนที่ 5 (อนิจกรรม พ.ศ. 2462)
เจ้าจอมจันทร์ พระสนมในรัชกาลที่ 5 (อนิจกรรม พ.ศ. 2483)
ผู้เสียชีวิต > กุมภาพันธ์

2 กุมภาพันธ์ – พระเจ้าบรมวงศ์เธอ พระองค์เจ้าแสงจันทร์ พระบรมวงศ์ (ประสูติ พ.ศ. 2359)
ผู้เสียชีวิต > เมษายน

30 เมษายน – เจ้าจอมมารดาปุก พระสนมในรัชกาลที่ 3 (เกิด พ.ศ. 2339)
ผู้เสียชีวิต > พฤษภาคม

15 พฤษภาคม – เจ้าพระยาภูธราภัย (นุช บุณยรัตพันธุ์) สมุหนายกคนที่ 6 แห่งกรุงรัตนโกสินทร์ (เกิด พ.ศ. 2351)
ผู้เสียชีวิต > กันยายน

4 กันยายน – พระเจ้าบรมวงศ์เธอ กรมหมื่นอมเรนทรบดินทร์ ผู้กำกับกรมช่างมุก (ประสูติ พ.ศ. 2358)
ผู้เสียชีวิต > ไม่ทราบวัน

ครูบากัญจนอรัญญวาสีมหาเถร (ครูบามหาเถร) อดีตเจ้าอาวาสวัดพระสิงห์วรมหาวิหาร (เกิด พ.ศ. 2332)
ฟุตบอลชิงถ้วยพระราชทานควีนสคัพ ครั้งที่ 34

| --- | --- |
ควีนสคัพ ครั้งที่ 34 ควีนสคัพ 2553
ประเทศ: ไทย
วันที่แข่งขัน: 6 - 18 กุมภาพันธ์ 2553
จำนวนทีม: 16
ชนะเลิศฤดูกาลที่แล้ว: ฮาเลลูยา
ชนะเลิศ: ธนาคารกรุงไทย-บีจี
รองชนะเลิศ: เพื่อนตำรวจ
← ครั้งที่ 33 
การแข่งขันฟุตบอลชิงถ้วยพระราชทานควีนส์คัพ ครั้งที่ 34 ประจำปี พ.ศ. 2553 จัดขึ้นโดยสโมสรฟุตบอลชลบุรีได้เป็นเจ้าภาพอีกครั้ง จัดแข่งขันระหว่างวันที่ 6 - 18 กุมภาพันธ์ พ.ศ. 2553 โดยในการแข่งขันครั้งนี้ มี 16 ทีมสโมสรจากประเทศไทย เข้าร่วมการแข่งขัน รอบแรกและรอบสองทำการแข่งขันใน 4 สนามกีฬาใน 3 จังหวัดและ แข่งขันรอบรองชนะเลิศและนัดชิงชนะเลิศที่ สนามฟุตบอลสถาบันการพลศึกษา จังหวัดชลบุรี โดยทีมชนะเลิศจะได้ครองถ้วยพระราชทานเป็นเวลา 1 ปี
รายชื่อสโมสร

| 0 | 1 | 2 | 3 |
| --- | --- | --- | --- |
|  สาย 1 ทหารอากาศ  บีอีซี เทโรศาสน  พัทยา ยูไนเต็ด  ราชประชา นนทบุรี |  สาย 2 ท๊โอที  เพื่อนตำรวจ  ราชนาวี ระยอง  ฮากก้า ศรีราชา |  สาย 3 การท่าเรือไทย  ทหารบก  สมุทรสงคราม  โอสถสภา สระบุรี |  สาย 4 ชลบุรี  ธ.กรุงไทย บีจี  ราชวิถี  สินธนา |
รอบแรก > สาย 1

ทำการแข่งขันที่สนามเทศบาลหนองปรือ จังหวัดชลบุรี
รอบแรก > สาย 2

ทำการแข่งขันที่สนามกีฬากลางระยอง จังหวัดระยอง
รอบแรก > สาย 3

ทำการแข่งขันที่สนามอบจ.สระบุรี จังหวัดสระบุรี
รอบแรก > สาย 4

ทำการแข่งขันที่สนามสิรินธร อัสสัมชัญ ศรีราชา จังหวัดชลบุรี
รอบ Knock Out

| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
|  | รอบก่อนรองชนะเลิศ | รอบก่อนรองชนะเลิศ |  |  | รอบรองชนะเลิศ | รอบรองชนะเลิศ |  |  | รอบชิงชนะเลิศ | รอบชิงชนะเลิศ |
:  
|  |  |  |   |   |  |  |   |   |  |  |
|  |  |  |   |   |  |  |   |   |  |  |
|  |   บีอีซี เทโรศาสน |   0 |   |   |  |  |   |   |  |  |
|  |   บีอีซี เทโรศาสน |   0 |   |   |  |  |   |   |  |  |
|  |   เพื่อนตำรวจ |   1 |   |   |  |  |   |   |  |  |
|  |   เพื่อนตำรวจ |   1 |   |   |   เพื่อนตำรวจ |   1 |   |   |  |  |
|  |  |  |   |   |   เพื่อนตำรวจ |   1 |   |   |  |  |
|  |  |  |   |   |   ชลบุรี |   0 |   |   |  |  |
|  |   สมุทรสงคราม |   0 |   |   |   ชลบุรี |   0 |   |   |  |  |
|  |   สมุทรสงคราม |   0 |   |   |  |  |   |   |  |  |
|  |   ชลบุรี |   2 |   |   |  |  |   |   |  |  |
|  |   ชลบุรี |   2 |   |   |  |  |   |   |   เพื่อนตำรวจ |   1 |
|  |  |  |   |   |  |  |   |   |   เพื่อนตำรวจ |   1 |
|  |  |  |   |   |  |  |   |   |   ธ.กรุงไทย บีจี |   4 |
|  |   ราชนาวี ระยอง |   2 (12) |   |   |  |  |   |   |   ธ.กรุงไทย บีจี |   4 |
|  |   ราชนาวี ระยอง |   2 (12) |   |   |  |  |   |   |  |  |
|  |   พัทยา ยูไนเต็ด |   2 (11) |   |   |  |  |   |   |  |  |
|  |   พัทยา ยูไนเต็ด |   2 (11) |   |   |   ราชนาวี ระยอง |   1 |   |   |  |  |
|  |  |  |   |   |   ราชนาวี ระยอง |   1 |   |   |  |  |
|  |  |  |   |   |   ธ.กรุงไทย บีจี |   2 |   |   |  |  |
|  |   ธ.กรุงไทย บีจี |   1 |   |   |   ธ.กรุงไทย บีจี |   2 |   |   |  |  |
|  |   ธ.กรุงไทย บีจี |   1 |   |   |  |  |   |   |  |  |
|  |   ทหารบก |   0 |   |   |  |  |   |   |  |  |
|  |   ทหารบก |   0 |   |   |  |  |   |   |  |  |
|  |   |   |   |   |  |  |   |   |  |  |
รอบสอง

13 ก.พ. 2553
18:00
| บีอีซี เทโรศาสน | 0 - 1 | เพื่อนตำรวจ |
| --- | --- | --- |
|  |  | อัสมิง แม  60' |
13 ก.พ. 2553
18:00
| ราชนาวี ระยอง | 2 - 2 | พัทยา ยูไนเต็ด |
| --- | --- | --- |
| สุทธินันท์ นนที  46',  56' |  | ปฏิภณ เพชรวิเศษ  23'   Kengne Ludovick  48' |
14 ก.พ. 2553
18:00
| ธ> กรุงไทย บีจี | 1 - 0 | ทหารบก |
| --- | --- | --- |
รุ่งโรจน์ สว่างศรี  2': 
14 ก.พ. 2553
18:00
| สมุทรสงคราม | 0 - 2 | ชลบุรี |
| --- | --- | --- |
|  |  | รังสันต์ รูปเหมาะ  68',  86' |
รอบรองชนะเลิศ

16 ก.พ. 2553
 17:00
| เพื่อนตำรวจ | 1 - 0 | ชลบุรี |
| --- | --- | --- |
นันทวัฒน์ แทนโสภา  8': 
16 ก.พ. 2553
 19:30
| ราชนาวี-ระยอง | 1 - 2 | ธ> กรุงไทย บีจี |
| --- | --- | --- |
| วุฒิชัย อะสุชีวะ  56' |  | Ney Fabiano  31'   ศุภชัย คมศิลป์  90+1' |
รอบชิงชนะเลิศ

18 ก.พ. 2553
 18:00
| เพื่อนตำรวจ | 1-4 | ธ> กรุงไทย บีจี |
| --- | --- | --- |
| ธนพัต ณ ท่าเรือ  62' |  | พอล เอลโคโล่  48'   อนาวิน จูจีน  53',  70'   อาจายี่ ซามูเอล   75' |
ผู้ตัดสิน: ประธาน นาสว่าง
รัฐกิจ

รัฐกิจ เป็นคำที่มีความหมายอย่างกว้าง หมายถึงเรื่องราวหรือปัญหาของสาธารณชน โดยรัฐบาลต้องเข้ามาเกี่ยวข้องและช่วยแก้ปัญหา ครอบคลุมไปถึงเรื่องนโยบายสาธารณะและการบริหารรัฐกิจ ซึ่งทั้งสองมีความสัมพันธ์อย่างใกล้ชิดและนำไปสู่ขอบเขตของการศึกษารัฐศาสตร์และเศรษฐศาสตร์
ดูเพิ่ม

การบริหารรัฐกิจ
ยูลีก

ยูลีก (U League) สามารถหมายถึง
ฟุตบอลยูลีก การแข่งขันฟุตบอลระหว่างมหาวิทยาลัยในประเทศไทย
วอลเล่ย์บอลยูลีก การแข่งขันวอลเล่ย์บอลระหว่างมหาวิทยาลัยในประเทศไทย